# Manual del Brasero v2.2

El Brasero és una aplicació per a enregistrar CD i DVD.

2008 2009 Projecte de documentació de l'Ubuntu
2009 Joan Duran (jodufi@gmail.com)
Projecte de documentació de l'Ubuntu

Teniu permís per a copiar, distribuir i/o modificar aquest document, sota els termes de la Llicència de documentació lliure GNU (GFDL), versió 1.1 o qualsevol versió publicada posteriorment per la Free Software Foundation, sense seccions invariants, sense texts de portada i sense texts de contraportada. Podeu trobar una còpia de la GFDL en aquest enllaç o en el fitxer COPYING-DOCS distribuït amb aquest manual.

Aquest manual forma part d'una col·lecció de manuals del GNOME distribuïts sota la GFDL. Si voleu distribuir aquest manual independentment de la col·lecció, podeu fer-ho afegint una còpia de la llicència al manual, tal com es descriu a la secció 6 de la llicència.

Molts dels noms que les empreses utilitzen per a distingir els seus productes i serveis es consideren marques comercials. Quan aquests noms apareguin en qualsevol documentació del GNOME, si els membres del Projecte de documentació del GNOME han estat avisats pel que fa a les marques, els noms apareixeran en majúscules o amb les inicials en majúscules.

EL DOCUMENT I LES VERSIONS MODIFICADES DEL DOCUMENT S'OFEREIXEN SOTA ELS TERMES DE LA LLICÈNCIA DE DOCUMENTACIÓ LLIURE DE GNU, TENINT EN COMPTE QUE:

1. EL DOCUMENT S'OFEREIX «TAL COM ÉS», SENSE CAP TIPUS DE GARANTIA, NI EXPLÍCITA NI IMPLÍCITA; AIXÒ INCLOU, SENSE LIMITAR-S'HI, LES GARANTIES QUE EL DOCUMENT O LA VERSIÓ MODIFICADA DEL DOCUMENT NO TINGUI DEFECTES, SIGUI COMERCIALITZABLE, SIGUI ADEQUAT PER A UN ÚS CONCRET O NO INFRINGEIXI CAP LLEI. TOT EL RISC PEL QUE FA A LA QUALITAT, EXACTITUD I RENDIMENT DEL DOCUMENT O LA VERSIÓ MODIFICADA DEL DOCUMENT ÉS VOSTRE. EN CAS QUE EL DOCUMENT RESULTÉS DEFECTUÓS EN QUALSEVOL ASPECTE, VÓS (NO PAS L'ESCRIPTOR INICIAL, L'AUTOR O CAP ALTRE COL·LABORADOR) ASSUMIU TOT EL COST DE MANTENIMENT, REPARACIÓ O CORRECCIÓ. AQUESTA RENÚNCIA DE GARANTIA CONSTITUEIX UNA PART ESSENCIAL D'AQUESTA LLICÈNCIA. NO S'AUTORITZA L'ÚS DE CAP DOCUMENT O VERSIÓ MODIFICADA DEL DOCUMENT EXCEPTE SOTA AQUESTA RENÚNCIA DE GARANTIA; I

2. EN CAP CAS I SOTA CAP INTERPRETACIÓ LEGAL, JA SIGUI PER AGREUJAMENT (INCLOENT-HI LA NEGLIGÈNCIA), CONTRACTE O ALTRE CAS, L'AUTOR, L'ESCRIPTOR ORIGINAL, QUALSEVOL DELS COL·LABORADORS O DISTRIBUÏDORS DEL DOCUMENT O UNA VERSIÓ MODIFICADA DEL DOCUMENT NI CAP PROVEÏDOR D'AQUESTES PARTS NO SERAN RESPONSABLES DAVANT DE NINGÚ PER CAP DANY DIRECTE, INDIRECTE, ESPECIAL, ACCIDENTAL O CONSECUTIU DE QUALSEVOL TIPUS; AIXÒ INCLOU, SENSE LIMITAR-S'HI, ELS DANYS PER PÈRDUA DE CLIENTS, INTERRUPCIONS DE LA FEINA, FALLADA O MALFUNCIONAMENT DE L'ORDINADOR, O QUALSEVOL ALTRA PÈRDUA O DANY RELACIONAT AMB L'ÚS DEL DOCUMENT I LES VERSIONS MODIFICADES DEL DOCUMENT, FINS I TOT SI S'HA INFORMAT AQUESTA PART DE LA POSSIBILITAT D'AQUESTS DANYS.

Milo Casagrande
Projecte de documentació de l'Ubuntu

     milo@ubuntu.com

Andrew Stabeno
Projecte de documentació de l'Ubuntu

     stabeno@gmail.com

Phil Bull
Projecte de documentació de l'Ubuntu

     philbull@gmail.com

Manual del Brasero (versió 2.2)
Gener de 2009

Milo Casagrande milo@ubuntu.com

Projecte de documentació de l'Ubuntu

Manual del Brasero (versió 2.1)
Agost de 2008

Milo Casagrande milo@ubuntu.com

Projecte de documentació de l'Ubuntu

Manual del Brasero (versió 2.0)
Febrer de 2008

Milo Casagrande milo@ubuntu.com

Andrew Stabeno stabeno@gmail.com

Phil Bull philbull@gmail.com

Projecte de documentació de l'Ubuntu

Aquest manual descriu la versió 2.26 del Brasero.

Comentaris

Per a informar d'un error o fer algun suggeriment sobre l'aplicació Brasero o aquest manual, seguiu les indicacions a la pàgina de comentaris del GNOME.

## Introducció

El Brasero és una aplicació per a enregistrar CD-R/W i DVD-R/W, dissenyat per a ser fàcil d'utilitzar i al mateix temps proporcionar totes les eines necessàries per a l'enregistrament.

Amb el Brasero podeu:

- Enregistrar dades a CD-R/W i DVD-R/W

- Enregistrar CD d'àudio des de fitxers d'àudio digitals (com ara ogg, flac i mp3)

- Copiar CD i DVD

- Crear DVD de vídeo o SVCD

- Crear fitxers imatge i enregistrar-ne d'existents

- Esborrar CD-R/W i DVD-R/W

- Check the integrity of discs and disc images

## Primers passos

### Com iniciar el Brasero

Podeu iniciar el Brasero de les maneres següents:

Menú Aplicacions

  Trieu So i vídeo Enregistrador de discs Brasero.

Línia d'ordres

  Escriviu `brasero` i premeu Retorn.

Si el Brasero és la vostra aplicació predeterminada per a enregistrar discs, s'iniciarà automàticament quan inseriu un CD-R/W o DVD-R/W verge a la unitat.

### Quan inicieu el Brasero

Quan inicieu el Brasero es mostrarà la finestra següent.

Finestra principal del Brasero

La finestra principal del Brasero. Mostra la barra de menú i els cinc tipus de projecte que podeu triar.

This window is the starting point for all of your projects. You can click on the project type you wish to start from here. If you have created other projects with Brasero, you will be able to select them from the Recent projects (see for more information).

## Creació d'un projecte nou

La secció següent explica els cinc tipus de projecte que podeu crear amb el Brasero.

### Projecte d'àudio

Aquesta secció explica com crear un CD d'àudio. Aquest projecte agafa els fitxers d'àudio seleccionats, els converteix a un format de so cru i els enregistra a un CD que els reproductors de CD estàndards poden reproduir.

Per a enregistrar un CD d'àudio feu el següent:

1. Inseriu un CD-R verge a la unitat.

2. Feu clic a Projecte d'àudio a la finestra principal o trieu Projecte Projecte nou Projecte d'àudio nou.

3. A la subfinestra a l'esquerra de la finestra, seleccioneu Explora el sistema de fitxers des de la llista desplegable a la part superior i navegueu pels fitxers de música que vulgueu afegir al projecte.

   També podeu seleccionar l'opció Cerca fitxers utilitzant paraules clau per a cercar els fitxers de música o l'opció Mostra les llistes de reproducció i els seus continguts per a seleccionar música des de les llistes de reproducció de l'ordinador.

   Si no veieu la subfinestra a l'esquerra, trieu Visualitza Mostra el quadre lateral o premeu la tecla F7.

4. Seleccioneu els fitxers que vulgueu fent-hi doble clic o seleccionant-los i fent clic al botó Afegeix a la part superior esquerra de la barra d'eines.

5. Ara també és possible inserir una pausa després de cada pista o partir les pistes.

6. Quan s'hagin afegit tots els fitxers, feu clic a Enregistra.

7. Al quadre de text, introduïu el títol que vulgueu donar al disc. Aquest títol es mostrarà com a nom del disc.

8. Es mostrarà el diàleg Configuració de l'enregistrament del disc; realitzeu qualsevol modificació que desitgeu (vegeu la ).

9. Feu clic a Enregistra per a iniciar el procés d'enregistrament.

Quan afegiu fitxers, consulteu la barra d'estat a la part inferior de la finestra per a veure quant d'espai esteu utilitzant al CD/DVD.

Per a desar el projecte per a utilitzar-lo més tard, trieu Projecte Desa.

#### Inserció d'una pausa

Després d'haver afegit una pista, podeu inserir-hi una pausa posterior de dos segons. Per a inserir una pausa, feu el següent:

1. Seleccioneu la pista després de la qual voleu afegir la pausa.

2. Feu clic a Pausa a la barra d'eines o trieu Edita Insereix una pausa.

#### Partició d'una pista

És possible dividir una pista en diverses parts. Per a partir una pista feu el següent:

1. Seleccioneu la pista que vulgueu dividir i feu clic a Parteix a la barra d'eines o trieu Edita Parteix la pista.... Es mostrarà el diàleg Parteix la pista.

2. Des de la llista desplegable Mètode seleccioneu el mètode de partició. Els valors possibles són:

   Parteix la pista manualment

     Seleccioneu aquesta opció per a seleccionar la posició de la pista on vulgueu partir-la. Es mostrarà una barra de desplaçament amb una previsualització de l'àudio.

   Parteix la pista en parts de mida fixa

     Seleccioneu aquesta opció per a partir la pista en parts de mida fixa amb la durada que especifiqueu.

   Parteix la pista en un nombre de parts prefixat

     Seleccioneu aquesta opció per a decidir el número de parts en què vulgueu partir la pista. Podeu utilitzar el quadre de selecció per a seleccionar el nombre de parts.

   Parteix la pista a cada silenci

     Seleccioneu aquesta opció per a partir la pista on hi hagi silencis.

3. Per a partir la pista, feu clic a Partició. Les particions es llistaran a la taula Previsualització de les particions.

Un cop hàgiu partit la pista, és possible suprimir o combinar les parts llistades a la taula Previsualització de les particions utilitzant els botons de la dreta.

Un cop hàgiu acabat amb totes les modificacions, feu clic a D'acord.

#### Opcions del projecte d'àudio

Abans d'iniciar el procés d'enregistrament, és possible modificar-ne algunes opcions.

Secció Seleccioneu un disc on escriure:

  - Feu clic a Propietats per a obrir el diàleg de propietats del dispositiu enregistrador. Per a obtenir més informació vegeu la .

Secció Opcions de disc:
  - Deixa el disc obert per a afegir-hi una sessió de dades més endavant

      Seleccioneu aquesta opció per a crear un disc multisessió, de manera que sigui possible afegir-hi fitxers posteriorment (sense esborrar-lo, si aquest es reenregistrable).

### Projecte de dades

Per a enregistrar un CD de dades, feu el següent:

1. Inseriu un CD-R/W o DVD-R/W verge a la unitat.

2. Feu clic a Projecte de dades a la finestra principal o trieu Projecte Projecte nou Projecte de dades nou.

3. Utilitzeu la subfinestra a l'esquerra de la finestra per a cercar els fitxers que vulgueu afegir al projecte. Seleccioneu Explora el sistema de fitxers des de la llista desplegable a la part superior per a navegar pels fitxers o Cerca fitxers utilitzant paraules clau per a cercar-los.

   Si no veieu la subfinestra a l'esquerra, trieu Visualitza Mostra el quadre lateral o premeu la tecla F7.

4. Seleccioneu els fitxers que vulgueu fent-hi doble clic o seleccionant-los i fent clic al botó Afegeix a la part superior esquerra de la barra d'eines.

5. Al quadre de text, introduïu una etiqueta per a identificar el disc. Aquesta etiqueta es mostrarà com el nom del disc.

6. Quan tots els fitxers s'hagin afegit, feu clic a Enregistra.

7. Es mostrarà el diàleg Configuració de l'enregistrament del disc; realitzeu qualsevol modificació que desitgeu (vegeu la ).

8. Feu clic a Enregistra per a iniciar el procés d'enregistrament.

Quan afegiu fitxers, consulteu la barra d'estat a la part inferior de la finestra per a veure quant d'espai esteu utilitzant al CD/DVD.

Per a desar el projecte per a utilitzar-lo més tard, trieu Projecte Desa.

#### Opcions del projecte de dades

Abans d'iniciar el procés d'enregistrament, és possible modificar-ne algunes opcions.

Secció Seleccioneu un disc on escriure:

  - Feu clic a Propietats per a obrir el diàleg de propietats del dispositiu enregistrador. Per a obtenir més informació vegeu la .

Secció Opcions de disc:
  - Incrementa la compatibilitat amb els sistemes Windows

      Seleccioneu aquesta opció si preteneu utilitzar el disc en ordinadors que executin el Windows. Els fitxers al disc es comprovaran per a assegurar-se que els seus noms de fitxer no contenen caràcters que no són vàlids en el Windows.

  - Deixa el disc obert per a afegir-hi altres fitxers més endavant

      Seleccioneu aquesta opció per a crear un disc multisessió, de manera que sigui possible afegir-hi fitxers posteriorment (sense esborrar-lo, si aquest es reenregistrable).

### Projecte de vídeo

Aquest projecte us permet agafar fitxers de vídeo (fitxers amb una extensió com ara `.mpg`, `.mpeg` o `.avi`, entre d'altres) i enregistrar-los a un disc per a crear un DVD de vídeo, SVCD o VCD que pugueu reproduir amb reproductors de DVD/CD normals.

Per a aprofitar tot el potencial del projecte de vídeo caldrà que instal·leu tots els connectors del GStreamer, l'ffmpeg, el vcdimager i el dvdauthor. Vegeu la documentació del vostre sistema operatiu per a obtenir més informació sore com instal·lar aquestes aplicacions.

Per a crear un projecte de vídeo, feu el següent:

1. Inseriu un CD o DVD verge a la unitat.

2. Feu clic a Projecte de vídeo a la finestra principal o trieu Projecte Projecte nou Projecte de vídeo nou.

3. Des de la subfinestra a l'esquerra de la finestra, examineu el sistema de fitxers per a cercar els fitxers de vídeo.

   Seleccioneu els fitxers que vulgueu fent-hi doble clic o seleccionant-los i fent clic al botó Afegeix a la part superior esquerra de la barra d'eines.

   Si no veieu la subfinestra a l'esquerra, trieu Visualitza Mostra el quadre lateral o premeu la tecla F7.

4. Al quadre de text, introduïu el títol que vulgueu donar al disc. Aquest títol es mostrarà com a nom del disc.

5. Quan tots els fitxers s'hagin afegit, feu clic a Enregistra.

6. Es mostrarà el diàleg Configuració de l'enregistrament del disc; realitzeu qualsevol modificació que desitgeu (vegeu la ).

7. Feu clic a Enregistra per a iniciar el procés d'enregistrament.

Quan afegiu fitxers, consulteu la barra d'estat a la part inferior de la finestra per a veure quant d'espai esteu utilitzant al CD/DVD.

Per a desar el projecte per a utilitzar-lo més tard, trieu Projecte Desa.

#### Opcions del projecte de vídeo

Abans d'iniciar el procés d'enregistrament, és possible modificar-ne algunes opcions.

Secció Seleccioneu un disc on escriure:

  - Feu clic a Propietats per a obrir el diàleg de propietats del dispositiu enregistrador. Per a obtenir més informació vegeu la .

Secció Opcions de vídeo:

  - Des del Format del vídeo seleccioneu el format del vídeo que enregistrareu. Podeu triar el següent:

    - Format nadiu: el format original del fitxer de vídeo.

    - PAL/SECAM: format utilitzat principalment a les televisions europees.

    - NTSC: format utilitzat principalment a les televisions americanes, canadenques i japoneses.

Secció Opcions d'àudio:

  - Trieu Afegeix un flux d'àudio MP2 per a afegir un flux d'MPEG-1 Audio Layer 2 al disc.

  - Trieu Afegeix un flux d'àudio AC3 per a afegir un flux d'AC-3 Dolby Digital al disc.

Secció Tipus VCD:

  - Trieu Crea un SVCD per a crear un Super Video CD.

  - Trieu Crea un VCD per a crear un Video CD.

Una de les principals diferències entre un SVCD i un VCD és que el primer utilitza el còdec de vídeo MPEG-2 mentre que el segon utilitza MPEG-1. Per a obtenir-ne més informació, vegeu les pàgines de la Wikipedia del SVCD i del VCD.

### Còpia d'un disc

Aquest projecte us permet agafar un disc existent i copiar-lo a un disc en blanc o a un fitxer imatge. Per a copiar un disc, feu el següent:

1. Inseriu el CD o DVD que vulgueu copiar a la unitat.

2. Feu clic a Copia un disc a la finestra principal o trieu Projecte Projecte nou Copia un disc.

3. Es mostrarà el diàleg Opcions de còpia de CD/DVD; realitzeu les modificacions desitjades (per a obtenir més informació vegeu la ).

4. Feu clic a Copia per a iniciar el procés de copiar.

#### Opcions de la còpia d'un disc

Abans d'iniciar el procés de copiar, és possible modificar algunes opcions de la còpia i l'enregistrament.

Secció Seleccioneu el disc a copiar:

  - Des de la llista desplegable, seleccioneu el disc que vulgueu copiar.

Secció Seleccioneu un disc on escriure:

  - Des de la llista desplegable, seleccioneu el disc on copiar.

    Des d'aquesta llista desplegable, seleccioneu Fitxer d'imatge per a crear una imatge de disc, com ara una imatge ISO.

  - Feu clic a Propietats per a obrir el diàleg de propietats del dispositiu enregistrador. Per a obtenir més informació vegeu la .

If you have more than one drive on your system, you can use one drive as the source drive and the other as the destination drive. If you do not, you will be prompted to remove the CD or DVD you are copying and insert a blank media.

### Enregistrament d'una imatge

Aquest projecte utilitza un fitxer d'imatge existent i l'enregistra a un CD-R/W o DVD-R/W. El Brasero admet els tipus següents de fitxer d'imatge:

- `.iso`

- `.raw`

- `.cue`

- `.toc`

Per a iniciar aquest projecte, feu el següent:

1. Inseriu un CD-R/W o DVD-R/W verge a la unitat.

2. Feu clic a Enregistra una imatge a la finestra principal o trieu Projecte Projecte nou Enregistra una imatge.

3. Es mostrarà el diàleg Configuració de l'enregistrament de la imatge; realitzeu les modificacions desitjades (vegeu la ).

4. Feu clic a Enregistra per a iniciar el procés d'enregistrament.

#### Opcions d'enregistrament de la imatge

Abans d'iniciar el procés d'enregistrament de la imatge, és possible modificar algunes opcions de l'enregistrament.

Secció Seleccioneu un disc on escriure:

  - Feu clic a Propietats per a obrir el diàleg de propietats del dispositiu enregistrador. Per a obtenir més informació vegeu la .

Secció Imatge:

  - Feu clic al botó per a obrir el diàleg Selecciona el fitxer d'imatge i seleccioneu el fitxer d'imatge a enregistrar. Des de la llista desplegable a la part inferior, podeu seleccionar el tipus d'imatge a enregistrar. Si no n'esteu segur, seleccioneu Deixeu que el Brasero triï (recomanat).

### Propietats de la unitat enregistradora

Abans d'iniciar el procés d'enregistrament, és possible canviar algunes de les propietats de la unitat enregistradora que s'utilitzaran.

Secció Velocitat d'enregistrament:

  Des de la llista desplegable, seleccioneu la velocitat d'enregistrament. Per a obtenir el millor valor, comproveu la capsa del CD/DVD.

  Si enregistreu un disc amb una velocitat superior a l'admesa és possible que es creï disc que no es pugui llegir. Utilitzeu velocitats d'enregistrament baixes per a reduir la possibilitat que això succeeixi.

Secció Opcions:
  - Enregistra la imatge directament sense desar-la al disc

      Seleccioneu aquesta opció si voleu enregistrar la imatge directament al suport, sense desar-la al disc dur i sense crear-ne un fitxer d'imatge.

  - Utilitza la tecnologia «burnproof» (disminueix el risc de fallades)

      Seleccioneu aquesta opció per a evitar l'efecte desbordament inferior de la memòria intermèdia. Això succeeix quan l'ordinador no és prou ràpid per a proporcionar dades a la unitat enregistradora a la velocitat d'enregistrament seleccionada.

      Si es produeix un desbordament inferior de la memòria intermèdia, el disc enregistrat no es podrà llegir.

  - Simula abans l'enregistrament

      Seleccioneu aquesta opció per a simular el procés d'enregistrament (no es realitzarà cap enregistrament real). Si aquesta operació es completa correctament, el Brasero enregistrarà el disc després d'esperar-se 10 segons. En aquesta pausa es mostrarà un diàleg en el qual podeu cancel·lar l'enregistrament actual. Això és útil per a la comprovació, en cas que tingueu problemes en l'enregistrament de discs.

  - Expulsa després d'enregistrar

      Seleccioneu aquesta opció per a expulsar el suport de la unitat d'enregistrament un cop s'hagi completat el procés d'enregistrament.

Secció Fitxers temporals:

  Des de la llista desplegable, seleccioneu el directori a utilitzar per a emmagatzemar els fitxers temporals creats per al procés d'enregistrament.

  El directori predeterminat és el `/tmp`.

#### Propietats d'enregistrament sense cap disc

Si inicieu el procés d'enregistrament sense un CD o DVD a la unitat d'enregistrament, el Brasero crearà un fitxer d'imatge al disc dur que podreu enregistrar més tard.

Secció Seleccioneu un disc on escriure:

  Des de la llista desplegable només podeu seleccionar Fitxer d'imatge.

Secció Etiqueta del disc:

  Introduïu el nom que voleu donar al disc un cop enregistrat.

Secció Opcions de disc:
  - Incrementa la compatibilitat amb els sistemes Windows

      Seleccioneu aquesta opció si preteneu utilitzar el disc en ordinadors que executin el Windows. Els fitxers al disc es comprovaran per a assegurar-se que els seus noms de fitxer no contenen caràcters que no són vàlids en el Windows.

Feu clic a Propietats per a obrir el diàleg Propietats del fitxer d'imatge. Al quadre de text Nom introduïu el nom del fitxer d'imatge. A la llista desplegable Tipus d'imatge seleccioneu el tipus d'imatge a utilitzar.

Un cop fet, feu clic a Aplica.

## Com obrir un projecte desat

Si heu desat un projecte recentment, podreu obrir-lo un altre cop d'una de les maneres següents:

- Trieu Projecte Projectes recents i seleccioneu el projecte que vulgueu obrir.

- From the main window, click on the project you want to open under Recent projects.

Per a obrir un projecte que no aparegui a Projectes recents, trieu Projecte Obre i seleccioneu-ne el fitxer de projecte.

Un cop obert, podeu afegir o suprimir projectes del projecte, enregistrar-lo a un disc i desar-lo un altre cop per a utilitzar-lo més endavant.

## Com esborrar un CD o DVD

Esborrar un CD o DVD significa suprimir totes les dades que el CD o el DVD conté. El Brasero és capaç d'esborrar els següents formats de CD i DVD:

- CD-RW

- DVD-RW (d'una o de doble capa)

- DVD+RW (d'una o de doble capa)

En general el Brasero admet tots els formats de suport compatibles amb l'enregistrador de CD/DVD.

Assegureu-vos que el suport que vulgueu esborrar sigui reenregistrable. Per a obtenir-ne més informació comproveu la capsa del suport.

Per a esborrar un CD-RW o un DVD-RW:

1. Inseriu el CD o DVD reenregistrable a la unitat.

2. Des de la barra del menú, trieu Eines Esborra.... Es mostrarà el diàleg Esborrament del disc.

3. Des de la llista desplegable Seleccioneu un disc, seleccioneu el disc que vulgueu esborrar.

4. Si voleu esborrar ràpidament el disc, seleccioneu l'opció Esborrament ràpid (per a obtenir-ne més informació vegeu la ).

5. Feu clic a Esborra per a iniciar l'esborrament del CD o DVD.

El procés d'esborrament destruirà permanentment totes les dades del disc.

### Què és l'esborrament ràpid?

L'esborrament ràpid és una manera d'esborrar ràpidament un disc. Aquest mètode és molt més ràpid que esborrar completament el disc i és suficient per a permetre escriure al disc un altre cop.

El procediment d'esborrar completament és més lent però més segur, ja que suprimeix tots els rastres de les dades anteriors. Les dades suprimides del suport esborrat amb el mètode ràpid es poden recuperar amb eines especials.

## Comprovació de la integritat d'un CD o DVD

Comprovar la integritat d'un CD o un DVD us assegura que els fitxers escrits al disc estan intactes i no s'han malmès durant el procés d'enregistrament.

La comprovació de la integritat es realitza utilitzant l'algorisme MD5 digest, que crea una empremta de les dades del suport. Cada cop que enregistreu un CD o DVD i el connector Verificació de la imatge estigui habilitat (per a obtenir-ne més informació vegeu la ), el Brasero afegirà un fitxer MD5 al disc per a poder realitzar comprovacions d'integritat més endavant.

El Brasero realitza una comprovació d'integritat després de cada sessió d'enregistrament, comprovant el fitxer generat automàticament. Normalment aquest procés és més llarg que utilitzar un fitxer MD5 extern.

Per a comprovar la integritat d'un disc:

1. Inseriu el CD o DVD a comprovar a la unitat.

2. Des de la barra del menú, trieu Eines Comprova la integritat o premeu la combinació de tecles Ctrl F.

3. Podeu comprovar la integritat utilitzant un fitxer MD5 o permetent que el Brasero realitzi automàticament una comprovació al suport.

   - Seleccioneu l'opció Utilitza un fitxer md5 per a comprovar el disc per a utilitzar un fitxer MD5.

   - Feu clic al botó Cap sota l'opció mencionada anteriorment i seleccioneu un fitxer MD5, el qual normalment acabarà amb l'extensió `.md5`.

4. Feu clic al botó Comprova per a iniciar la comprovació d'integritat.

Si la comprovació d'integritat és correcta, el Brasero us ho notificarà amb el diàleg Comprovació d'integritat del fitxer correcta. En cas contrari es mostrarà el diàleg Error en la comprovació d'integritat del fitxer.

## Editor de cobertes

El Brasero té un editor de cobertes per a crear cobertes per als CD o DVD. Per a obrir l'editor de cobertes, trieu Eines Editor de cobertes.

L'editor de cobertes us permet seleccionar el tipus de lletra, l'alineació i els colors de tots els textos, i les propietats del fons de la coberta frontal i la contracoberta.

Per a establir les propietats de les cobertes, feu clic amb el botó secundari a una de les cobertes i trieu Estableix les propietats del fons per a obrir el diàleg Propietats del fons.

És possible emplenar el fons amb una imatge o amb un color o gradient.

Per a establir una imatge com a fons:

- Des de Camí de la imatge seleccioneu la imatge del disc dur.

- Des de la llista desplegable Estil de la imatge seleccioneu com voleu posicionar la imatge.

Per a emplenar el fons amb un color o gradient:

- Des de la llista desplegable Color seleccioneu el tipus d'emplenat que voleu utilitzar per al fons.

- Utilitzeu el botó a la dreta per a obrir el diàleg Trieu un color per a seleccionar el color.

Si seleccioneu un gradient, hi haurà dos botons per al selector de color. El de l'esquerra és el punt inicial del gradient i el de la dreta és el punt final.

## Connectors

El Brasero pot utilitzar connectors diferents per a realitzar diferents tasques. Hi ha diversos connectors que podeu triar.

Per a mostrar els connectors disponibles, trieu Edita Connectors. Els connectors que podeu utilitzar són:

Connectors

Nom del connector | Descripció
--- | ---
Carpeta del creador de CD/DVD | Habilita el Brasero per a enregistrar fitxers emmagatzemats a la carpeta `Creador de CD/DVD` del Nautilus.
Fitxer de suma de verificació | Activa el Brasero per a comprovar la integritat dels fitxers.
Gestor de baixades | Habilita el Brasero per a enregistrar fitxers que no estan emmagatzemats localment.
Suma de verificació de la imatge | Habilita el Brasero per a realitzar comprovacions d'integritat dels discs després d'enregistrar-los. També habilita l'escriptura d'un petit fitxer que conté la suma MD5 de tots els fitxers al disc.
Normalitza | Habilita el Brasero per a establir nivells de so consistents entre les pistes.

Per a habilitar o inhabilitar un connector, seleccioneu la casella de verificació al costat del seu nom a la columna Habilitat.

Amb els connectors Fitxer de suma de verificació i Suma de verificació de la imatge podeu triar l'algorisme que vulgueu utilitzar:

1. Seleccioneu un dels dos connectors i feu clic a Configura.

2. Des de la llista desplegable Algorisme de resum a utilitzar seleccioneu l'algorisme que vulgueu utilitzar. Els valors possibles són:

   - MD5

   - SHA1

   - SHA256

Per a poder utilitzar alguns del connectors llistats aquí, pot ser que calgui instal·lar altres aplicacions al sistema. Per a obtenir més informació vegeu la documentació del vostre sistema operatiu.

Brasero
brasero enregistra enregistrament CD DVD