# Brasero priročnik različica 2.2

Brasero je program za zapisovanje CD-jev in DVD-jev.

2008 2009 Projekt dokumentacije Ubuntu
2010 Andrej Žnidaršič (andrej.znidarsic@gmail.com)
Projekt dokumentacije Ubuntu

Dano je dovoljenje za kopiranje, distribuiranje in/ali spreminjanje tega dokumenta pod pogoji GNU Free Documentation License (GFDL) različice 1.1 ali katerekoli kasnejše različice, ki jo je objavila Free Software Foundation brez stalnih odsekov, besedila naslovnice in zadnje strani. Kopijo GFDL lahko najdete na tej povezavi ali v COPYING-DOCS distribuiranim s tem priročnikom.

Ta priročnik je del zbirke priročnikov GNOME distribuiranih pod GFDL. V primeru da želite ta priročnik distribuirati ločeno od zbirke, lahko to storite z dodajanjem kopije licence priročnika, kot je opisano v odseku 6 licence.

Veliko imen podjetja uporabljajo za ločevanje njihovih produktov in storitev, zato si jih lastijo kot blagovne znamke. Kjer se ta mena pojavijo v katerikoli dokumentaciji GNOME in člani dokumentacijskega projekta GNOME vedo za njih, so imena v velikih črkah ali pa se začnejo z velikimi črkami.

DOKUMENT IN SPREMENJENE RAZLIČICE DOKUMENTA SO ZAGOTOVLJENE POD POGOJI GNU FREE DOCUMENTATION LICENCE Z NADALJNJIM RAZUMEVANJE DA:

1. DOCUMENT IS PROVIDED ON AN "AS IS" BASIS, WITHOUT WARRANTY OF ANY KIND, EITHER EXPRESSED OR IMPLIED, INCLUDING, WITHOUT LIMITATION, WARRANTIES THAT THE DOCUMENT OR MODIFIED VERSION OF THE DOCUMENT IS FREE OF DEFECTS MERCHANTABLE, FIT FOR A PARTICULAR PURPOSE OR NON-INFRINGING. THE ENTIRE RISK AS TO THE QUALITY, ACCURACY, AND PERFORMANCE OF THE DOCUMENT OR MODIFIED VERSION OF THE DOCUMENT IS WITH YOU. SHOULD ANY DOCUMENT OR MODIFIED VERSION PROVE DEFECTIVE IN ANY RESPECT, YOU (NOT THE INITIAL WRITER, AUTHOR OR ANY CONTRIBUTOR) ASSUME THE COST OF ANY NECESSARY SERVICING, REPAIR OR CORRECTION. THIS DISCLAIMER OF WARRANTY CONSTITUTES AN ESSENTIAL PART OF THIS LICENSE. NO USE OF ANY DOCUMENT OR MODIFIED VERSION OF THE DOCUMENT IS AUTHORIZED HEREUNDER EXCEPT UNDER THIS DISCLAIMER; AND

2. UNDER NO CIRCUMSTANCES AND UNDER NO LEGAL THEORY, WHETHER IN TORT (INCLUDING NEGLIGENCE), CONTRACT, OR OTHERWISE, SHALL THE AUTHOR, INITIAL WRITER, ANY CONTRIBUTOR, OR ANY DISTRIBUTOR OF THE DOCUMENT OR MODIFIED VERSION OF THE DOCUMENT, OR ANY SUPPLIER OF ANY OF SUCH PARTIES, BE LIABLE TO ANY PERSON FOR ANY DIRECT, INDIRECT, SPECIAL, INCIDENTAL, OR CONSEQUENTIAL DAMAGES OF ANY CHARACTER INCLUDING, WITHOUT LIMITATION, DAMAGES FOR LOSS OF GOODWILL, WORK STOPPAGE, COMPUTER FAILURE OR MALFUNCTION, OR ANY AND ALL OTHER DAMAGES OR LOSSES ARISING OUT OF OR RELATING TO USE OF THE DOCUMENT AND MODIFIED VERSIONS OF THE DOCUMENT, EVEN IF SUCH PARTY SHALL HAVE BEEN INFORMED OF THE POSSIBILITY OF SUCH DAMAGES.

Milo Casagrande
Projekt dokumentacije Ubuntu

     milo@ubuntu.com

Andrew Stabeno
Projekt dokumentacije Ubuntu

     stabeno@gmail.com

Phil Bull
Projekt dokumentacije Ubuntu

     philbull@gmail.com

Brasero priročnik različica 2.2
Januar 2009

Milo Casagrande milo@ubuntu.com

Projekt dokumentacije Ubuntu

Brasero priročnik različica 2.1
Avgust 2008

Milo Casagrande milo@ubuntu.com

Projekt dokumentacije Ubuntu

Brasero priročnik različica 2.0
Februar 2008

Milo Casagrande milo@ubuntu.com

Andrew Stabeno stabeno@gmail.com

Phil Bull philbull@gmail.com

Projekt dokumentacije Ubuntu

Ta priročnik opisuje Brasero različico 2.26

Odziv

Za poročilo hrošča ali predloga glede programa Brasero ali tega priročnika, sledite smerem na Strani odziva GNOME.

## Uvod

Brasero je program za zapisovanje CD-R/W-jev in DVD-R/W-jev, zasnovan za enostavno uporabo in zagotavljanje vseh orodij potrebnih za zapisovanje.

Z Brasero lahko:

- Zapišete podatke na CD-R/W-je in DVD-R/W-je

- Zapišete zvočne CD-je iz digitalnih zvočnih datotek (kot so ogg, flac in mp3)

- Kopirante CD-je in DVD-je

- Ustvarite video DVD-je ali SVCD-je

- Ustvarite datoteke odtisa in zapišete obstoječe datoteke odtisa

- Izbrišete CD-R/W-je in DRD-R/W-je

- Preverite celovitost diskov in diskovnih odtisov

## Kako začeti

### Zaganjanje Brasero

Brasero lahko zaženete na naslednje načine:

Meni Programi

  Izberite Zvok in video Brasero zapisovalnik diskov.

Ukazna vrstica

  Vtipkajte `brasero` in nato pritisnite Vnosno tipko.

V primeru da je Brasero nastavljen kot vaš privzet program za zapisovanje diskov, se bo samodejno zagnal ob vstavitvi praznega CD-R/W-ja ali DVD-R/W-ja v vaš pogon.

### Ko zaženete Brasero

Ko zaženete Brasero bo prikazano naslednje okno.

Glavno okno Brasero

Glavno okno Brasero. Prikazuje menijsko vrstico in pet vrst projektov za izbiro.

To okno je začetna točka za vse vaše projekte. Tukaj lahko kliknete na vrsto projekta, ki jo želite zagnati. V primeru da ste z Brasero ustvarili druge projekte, jih boste lahko izbrali iz Nedavnih projektov (za več podrobnosti si oglejte ).

## Ustvarjanje novega projekta

Naslednji odsek razloži pet vrst projektov, ki jih lahko ustvarite z Braserom.

### Zvočni projekt

Ta odsek razloži kako ustvariti zvočni CD. Ta projekt vzame izbrane zvočne datoteke, jih pretvori v surovo zvočno obliko in zapiše na CD, ki ga lahko berejo običajno CD predvajalniki.

Za zapisovanje zvočnega CD-ja nadaljujte kot sledi:

1. Vstavite prazen CD-R v vaš pogon.

2. V glavnem oknu kliknite Zvočni projekt ali izberite Projekt Nov projekt Nov zvočni projekt.

3. V spustnem seznamu na vrhu pladnja levo od okna izberite Prebrskaj datotečni sistem in brskajte do zvočnih datotek, ki jih želite dodati svojemu projektu.

   Izberete lahko tudi možnost Išči datoteke z uporabo ključnih besed za iskanje glasbenih datotek ali možnost Prikaži sezname predvajanja in njihovo vsebino za izbiro glasbe iz seznamov predvajanja na vašem računalniku.

   V primeru da ne vidite pladnja na levi izberite Pogled Pokaži stranski pladenj ali pritisnite F7.

4. Izberite želene datoteke z dvoklikom na njih ali z njihovo izbiro in klikom na gumb Dodaj zgoraj levo v orodni vrstici.

5. Sedaj je mogoče vstaviti premor za vsako skladbo ali razdeliti skladbe.

6. Ko so bile dodane vse skladbe, kliknite na Zapiši.

7. V besedilno polje vnesite naslov, ki ga želite dati disku. Naslov bo pokazan kot ime diska.

8. Prikazano bo pogovorno okno Nastavitev zapisovanja diska; naredite katerekoli želene spremembe (oglejte si ).

9. Kliknite na Zapiši za začetek opravila zapisovanja.

Pri dodajanju datotek uporabite vrstico stanja na dnu okna za ogled koliko prostora uporabljate na svojemu CD-ju/DVD-ju.

Za shranjevanje projekta za kasnejšo uporabo izberite Projekt Shrani.

#### Vstavljanje premora

Ko ste dodali skladbo lahko za njo dodate 2 sekundni premor. Za vstavitev premora nadaljujte kot sledi:

1. Izberite skladbo po kateri želite dodati premor.

2. Kliknite na Premor v orodni vrstici ali izberite Uredi Vstavi premor.

#### Razdeljevanje skladbe

Skladbo je mogoče razdeliti na več delov. Za razdeljevanje skladbe nadaljujte kot sledi:

1. Izberite skladbo, ki jo želite razdeliti in kliknite na Razdeli v orodni vrstici ali izberite Uredi Razdeli skladbo ....

2. V spustnem seznamu Način izberite način razdeljevanja. Mogoče vrednosti so:

   Razdeli skladbo ročno

     Izberite za izbiro časa, kjer želite razdeliti skladbo. Skupaj z zvočnim predogledom je zagotovljena drsna vrstica.

   Razdeli sledi na dele z nespremenljivo dolžino

     Izberite za razdelitev skladbe v dele nespremenljive dolžine s trajanjem, ki ga navedete.

   Razdeli skladbo na nespremenljivo število delov

     Izberite za določanje števila delov, v katere želite razdeliti skladbo. Uporabite lahko vrteče polje za izbiro števila delov.

   Razdeli skladbo za vsako tišino

     Izberite za razdelitev skladbe, kjer je prisotna tišina.

3. Za razdeljevanje skladbe kliknite na Razreži. Rezine bodo naštete na mizi Predogled rezin.

Ko ste skladbo razdelili, je rezine na mizi Predogled rezin mogoče odstraniti ali združiti z uporabo gumbov na desni.

Ko ste končali z vsemi spremembami kliknite na V redu.

#### Možnosti zvočnega projekta

Pred začetkom opravila zapisovanja je mogoče spremeniti nekaj možnosti zapisovanja.

Odsek Izbira diska za zapisovanje:

  - Kliknite na Lastnosti za odpiranje pogovornega okna lastnosti zapisovalne naprave. Za več podrobnosti si oglejte .

Odsek Možnosti diska:
  - Pusti disk odprt za kasnejše dodajanje podatkovne seje

      Izberite to možnost za ustvarjanje večsejnega diska, zato da bo kasneje mogoče dodati datoteke na disk (brez njegovega izbrisa, če je prepisljiv).

### Podatkovni projekt

Za zapisovanje podatkovnega CD-ja nadaljujte kot sledi:

1. Vstavitve prazen CD-R/W ali DVD-R/W v svoj pogon.

2. V glavnemu oknu kliknite Podatkovni projekt ali izberite Projekt Nov projekt Nov podatkovni projekt.

3. Uporabite pladenj na levi strani okna za iskanje datotek, ki jih želite dodati projektu. V spustnem seznamu na vrhu izberite Brskaj datotečni sistem za brskanje datotek ali Išči datoteke z uporabo ključnih besed za njihovo iskanje.

   V primeru da ne vidite pladnja na levi izberite Pogled Pokaži stranski pladenj ali pritisnite F7.

4. Izberite želene datoteke z dvoklikom na njih ali z njihovo izbiro in klikom na gumb Dodaj zgoraj levo v orodni vrstici.

5. V besedilno polje vnesite oznako za določitev diska. Oznaka bo pokazana kot ime diska.

6. Ko so bile vse datoteke dodane, kliknite na Zapiši.

7. Pokazano bo pogovorno okno Nastavitev zapisovanja diska; naredite katerekoli želene spremembe (oglejte si ).

8. Kliknite na Zapiši za začetek opravila zapisovanja.

Pri dodajanju datotek uporabite vrstico stanja na dnu okna za ogled koliko prostora uporabljate na svojemu CD-ju/DVD-ju.

Za shranjevanje projekta za kasnejšo uporabo izberite Projekt Shrani.

#### Možnosti podatkovnega projekta

Pred začetkom opravila zapisovanja je mogoče spremeniti nekaj možnosti zapisovanja.

Odsek Izbira diska za zapisovanje:

  - Kliknite na Lastnosti za odpiranje pogovornega okna lastnosti zapisovalne naprave. Za več podrobnosti si oglejte .

Odsek Možnosti diska:
  - Povečaj združljivost s sistemi Windows

      Izberite to možnost, v primeru da nameravate disk uporabiti na računalnikih, ki poganjajo Windows. Datoteke na disku bodo preverjene za znake v imenih datotek, ki so v sistemu Windows neveljavni.

  - Pustite disk odprt za kasnejše dodajanje datotek

      Izberite to možnost za ustvarjanje večsejnega diska, zato da bo kasneje mogoče dodati datoteke na disk (brez njegovega izbrisa, če je prepisljiv).

### Video projekt

Ta projekt vam omogoča zapis video datotek (datoteke s priponami kot so `.mpg`, `.mpeg` ali `.avi`) na disk za ustvarjanje video DVD-jev, SVCD-jev ali VCD-jev, ki jih lahko gledate z običajnimi DVD/CD predvajalniki.

Za uporabo vseh zmožnosti video projekta morate namestiti vse vstavke GStreamerja, ffmpeg, vcdimager and dvdauthor. Oglejte si svojo sistemsko dokumentacijo za več podrobnosti kako namestiti te programe.

Za ustvarjanja video projekta nadaljujte kot sledi:

1. V svoj pogon vstavite prazen CD ali DVD.

2. V glavnem oknu kliknite na Video projekt ali izberite Projekt Nov projekt Nov video projekt.

3. Iz pladnja levo od okna brskajte po datotečnemu sistemu in najdite video datoteke.

   Izberite želene datoteke z dvoklikom na njih ali z njihovo izbiro in klikom na gumb Dodaj zgoraj levo v orodni vrstici.

   V primeru da ne vidite pladnja na levi izberite Pogled Pokaži stranski pladenj ali pritisnite F7.

4. V besedilno polje vnesite naslov, ki ga želite dati disku. Naslov bo pokazan kot ime diska.

5. Ko so bile vse datoteke dodane, kliknite na Zapiši.

6. Prikazano bo pogovorno okno Nastavitev zapisovanja diska; naredite katerekoli želene spremembe (oglejte si ).

7. Kliknite na Zapiši za začetek opravila zapisovanja.

Pri dodajanju datotek uporabite vrstico stanja na dnu okna za ogled koliko prostora uporabljate na svojemu CD-ju/DVD-ju.

Za shranjevanje projekta za kasnejšo uporabo izberite Projekt Shrani.

#### Možnosti video projekta

Pred začetkom opravila zapisovanja je mogoče spremeniti nekaj možnosti zapisovanja.

Odsek Izbira diska za zapisovanje:

  - Kliknite na Lastnosti za odpiranje pogovornega okna lastnosti zapisovalne naprave. Za več podrobnosti si oglejte .

Odsek Možnost videa:

  - Iz Vrste videa izberite vrsto videa, ki bo zapisana. Izbirate lahko med:

    - Lastna oblika: izvirna oblika video datoteke.

    - PAL/SECAM: oblika uporabljena predvsem na evropskih televizijah.

    - NTSC: oblika uporabljana predvsem na ameriških, kanadskih in japonskih televizijah.

Odsek Možnosti zvoka:

  - Izberite Dodaj MP2 zvočni pretok za dodajanje pretoka MPEG-1 Audio Layer 2 disku.

  - Izberite Dodaj AC3 zvočni pretok za dodajanje pretoka AC-3 Dolby Digital disku.

Odsek Vrsta VCD:

  - Izberite Ustvari SVCD za ustvarjanje Super Video CD-ja.

  - Izberi Ustvari VCD za ustvarjanje Video CD-ja.

Ena od glavnih razlik med SVCD-jem in VCD-jem je da prvi uporablja kodek MPEG-2, drugi pa uporablja kodek MPEG-1. Za več podrobnosti si oglejte Wikipedia strani za SVCD in VCD.

### Kopiranje diska

Ta projekt vam omogoča kopiranje obstoječega diska na prazen disk ali datoteko odtisa. Za kopiranje diska nadaljujte kot sledi:

1. Vstavite CD ali DVD, ki ga želite kopirati, v pogon.

2. V glavnem oknu kliknite na Kopiraj disk ali izberite Projekt Nov Projekt Kopiraj disk.

3. Prikazano bo pogovorno okno Možnosti kopiranja CD/DVD; naredite želene spremembe (za več podrobnosti si oglejte ).

4. Kliknite na Kopiraj za začetek opravila kopiranja.

#### Možnosti kopiranja diska

Pred začetkom opravila kopiranja je mogoče spremeniti nekaj možnosti kopiranja in zapisovanja.

Odsek Izberite disk za kopiranje:

  - V spustnemu seznamu izberite disk, ki ga želite kopirati.

Odsek Izbira diska za zapisovanje:

  - V spustnemu seznamu izberite disk za zapisovanje.

    V spustnemu seznamu izberite Datoteka odtisa za ustvarjanje odtisa diska, kot je na primer odtis ISO.

  - Kliknite na Lastnosti za odpiranje pogovornega okna lastnosti zapisovalne naprave. Za več podrobnosti si oglejte .

V primeru da imate na svojemu sistemu več kot en pogon, lahko uporabite en pogon kot izvorni pogon in drugi kot ciljni pogon. V primeru da tega ne storite, boste pozvani za odstranitev CD-ja ali DVD-ja, ki ga kopirate, in vstavitev praznega medija.

### Zapisovanje odtisa

Ta projekt zapiše obstoječo datoteko odtisa na CD-R/W ali DVD-R/W. Brasero podpira naslednje vrste datotek odtisa:

- `.iso`

- `.raw`

- `.cue`

- `.toc`

Za začetek tega projekta, nadaljujte kot sledi:

1. Vstavitve prazen CD-R/W ali DVD-R/W v svoj pogon.

2. V glavnemu oknu kliknite na Zapiši odtis ali izberite Projekt Nov projekt Zapiši odtis.

3. Prikazano bo pogovorno okno Nastavitve zapisovanja odtisa; naredite želene spremembe (oglejte si ).

4. Kliknite na Zapiši za začetek opravila zapisovanja.

#### Možnosti zapisovanja odtisa

Pred začetkom opravila zapisovanja odtisa je mogoče spremeniti nekaj možnosti zapisovanja.

Odsek Izbira diska za zapisovanje:

  - Kliknite na Lastnosti za odpiranje pogovornega okna lastnosti zapisovalne naprave. Za več podrobnosti si oglejte .

Odsek Odtis:

  - Kliknite na gumb za odprtje pogovornega okna Izbor datoteke odtisa in izberite datoteko odtisa za zapis. V spustnem seznamu na dnu lahko izberete vrsto odtisa za zapis. V primeru da niste prepričani, izberite Naj izbere brasero (najvarnejše).

### Lastnosti naprave za zapisovanje

Pred začetkov opravila zapisovanja je mogoče spremeniti nekaj lastnosti zapisovalne naprave, ki bo uporabljena.

Odsek Hitrost zapisovanja:

  V spustnemu seznamu izberite hitrost zapisovanja. Za najboljšo vrednost preverite CD/DVD ohišje.

  Zapisovanje diska s hitrostjo višjo od podprte lahko ustvari neberljiv disk. Za zmanjšanje verjetnosti napak uporabite nižje hitrosti zapisovanja.

Odsek Možnosti:
  - Zapiši odtis neposredno, brez predhodnega shranjevanja na disk

      Izberite to možnost, če želite odtis zapisati neposredno na medij brez vmesnega shranjevanja na trdi disk in brez ustvarjanja datoteke odtisa.

  - Uporabi preverjanje zapisovanja (zmanjšuje tveganje napak)

      To možnost izberite za preprečevanje učinka podteka medpomnilnika (ali podtok medpomnilnika). To se zgodi, ko računalnik zapisovalni napravi podatkov ne dostavlja dovolj hitro za izbrano hitrost zapisovanja.

      V primeru da pride do podteka medpomnilnika, je zapisani disk lahko neberljiv.

  - Oponašanje zapisovanja

      Izberite to možnost za oponašanje opravila zapisovanja; pravo zapisovanje ni izvedeno. V primeru da je to opravilo uspešno, bo brasero dejansko zapisal disk po 10 sekundnemu premoru. Med premorom bo prikazal pogovorno okno v katerem lahko prekličete dejanski zapis. To je uporabo za preizkus v primeru da imate težave z zapisovanjem diskov.

  - Izvrzi po končanemu zapisovanju

      Izberite to možnost za izmet medija v zapisovalni napravi po končanem opravilu zapisovanja.

Odsek Začasne datoteke:

  V spustnemu meniju izberite mapo za shranjevanje začasnih datotek, ki jih ustvari opravilo zapisovanja.

  Privzeta mapa je `/tmp`.

#### Lastnosti zapisovanja brez diska

V primeru da začnete opravilo zapisovanja brez CD-ja ali DVD-ja v zapisovalni napravi, bo Brasero ustvaril datoteko odtisa, ki jo lahko zapišete kasneje.

Odsek Izbira diska za zapisovanje:

  V temu spustnemu seznamu lahko izberete le Datoteka odtisa.

Odsek Oznaka diska:

  Vnesite ime, ki ga želite dati zapisanemu disku.

Odsek Možnosti diska:
  - Povečaj združljivost s sistemi Windows

      Izberite to možnost, v primeru da nameravate disk uporabiti na računalnikih, ki poganjajo Windows. Datoteke na disku bodo preverjene za znake v imenih datotek, ki so v sistemu Windows neveljavni.

Kliknite na Lastnosti za odprtje pogovornega okna Lastnosti datoteke odtisa diska. V besedilno polje Ime vnesite ime datoteke odtisa, v spustnem seznamu Vrsta odtisa izberite vrsto odtisa za uporabo.

Ko ste končali, kliknite Uveljavi.

## Odpiranje shranjenega projekta

V primeru da ste projekt nedavno shranili ga lahko ponovno odprete na enega od naslednjih načinov:

- Izberite Projekt Nedavni projekti in izberite projekt, ki ga želite odpreti.

- V glavnemu oknu kliknite na projekt, ki ga želite odpreti v Nedavni projekti.

Za odpiranje projekta, ki ga ni med Nedavnimi projekti izberite Projekt Odpri in izberite datoteko projekta.

Ko je projekt odprt lahko vanj dodajate ali odstranjujete datoteke, ga zapišete na disk in ponovno shranite za kasnejšo uporabo.

## Brisanje CD-ja ali DVD-ja

Brisanje ali praznjenje CD-ja ali DVD-ja pomeni izbris vseh podatkov, ki jih CD ali DVD vsebuje. Brasero lahko izbriše naslednje vrste CD-jev in DVD-jev:

- CD-RW

- DVD-RW (eno ali dvoplasten)

- DVD+RW (eno ali dvoplasten)

V splošnem lahko Brasero podpira vse vrste medijev, ki jih podpira vaš CD/DVD zapisovalnik.

Prepričajte se, da je medij, ki ga želite izbrisati, izbrisljiv. Za več podrobnosti preverite ohišje medija.

Za izbris CD-RW ali DVD-RW:

1. V svoj pogon vstavite CD ali DVD.

2. V menijski vrstici izberite Orodja Izbriši .... Prikazano bo pogovorno okno Praznjenje diska.

3. V spustnemu seznamu Izbira diska izberite disk, ki ga želite izbrisati.

4. V primeru da želite hitro izbrisati disk, izberite možnost hitro praznjenje (za več podrobnosti si oglejte ).

5. Kliknite na Sprazni za začetek brisanja CD-ja ali DVD-ja.

Opravilo praznjenja bo trajno uničilo vse podatke na disku.

### Kaj je hitro praznenje?

Hitro praznjenje je način hitrega izbrisa diska. Ta način je veliko hitrejši kot polen izbris diska in zadošča za ponoven zapis diska.

Postopek polnega izbrisa je počasnejši, toda varnejši, saj odstrani vse sledi prejšnjih podatkov. Podatke odstranjene s hitrim brisanjem je mogoče še vedno obnoviti s posebnimi orodji.

## Preverjanje celovitosti CD-ja ali DVD-ja

Preverjanje celovitosti CD-jev ali DVD-jev zagotovi da so datoteke zapisane na disk nedotaknjene in da med opravilom zapisovanja niso bile pokvarjene.

Preverjanje celovitosti je narejeno z uporabo algoritma MD5 digest, ki ustvari prstni odtis podatkov na mediju. Vsakič ko zapišete CD ali DVD in je vstavek Nadzorna vsota odtisa omogočen (za več podrobnosti si oglejte ), Brasero disku doda datoteko MD5 za izvajanje kasnejšega preverjanja celovitosti.

Brasero izvede preverjanje celovitosti po vsaki seji zapisovanja, pri čemer preveri samodejno ustvarjeno datoteko. Običajno je to opravilo daljše kot pri uporabi zunanje datoteke MD5.

Za preverjanje celovitosti diska:

1. V pogon vstavite CD ali DVD za preverjanje.

2. V menijski vrstici izberite Orodja Preveri celovitost, ali pritisnite Ctrl F.

3. Celovitost lahko preverite z uporabo datoteke MD5 ali pa lahko Braseru pustite samodejno izvajanje preverjanja medija.

   - Za uporabo datoteke MD5 izberite možnost Uporabi datoteko md5 za preverjanje diska.

   - Kliknite na gumb Brez pod predhodno omenjeno možnostjo in izberite datoteko MD5, ki se običajno konča s pripono `.md5`.

4. Kliknite na gumb Preveri za začetek preverjanja celovitosti.

V primeru da je preverjanje celovitosti uspešno vas bo Brasero obvestil s pogovornim oknom Uspeh preverjanja celovitosti datoteke; v nasprotnem primeru bo prikazano pogovorno okno Napaka preverjanja celovitosti datoteke.

## Urejevalnik ovitkov

Brasero vsebuje urejevalnik ovitkov za ustvarjanje ovitkov za vaše CD-je ali DVD-je. Za odprtje urejevalnika ovitkov izberite Orodja Urejevalnik ovitkov.

Urejevalnik ovitkov vam omogoča izbiro pisave, poravnavo in barve za vsa besedila in lastnosti ozadja sprednjega in zadnjega ovitka.

Za nastavitev lastnosti ovitkov desno kliknite na enega od ovitkov in izberite Nastavi lastnosti ozadja za odprtje pogovornega okna Lastnosti ozadja.

Ozadje je mogoče zapolniti s sliko, z barvo ali prelivom.

Za nastavitev slike kot ozadje:

- V pot slike izberite sliko iz vašega trdega diska.

- S spustnega seznama Slog slike izberite kako naj bo slika umeščena.

Za zapolnitev ozadja z barvo ali prelivom:

- S spustnega seznama Barva izberite vrsto polnila, ki ga želite uporabiti za ozadje.

- Uporabite gumb na desni za odpiranje pogovornega okna Izberi barvo za izbiro barve.

V primeru da izberete preliv bosta za izbirnik barv dva gumba. Gumb na levi je začetna točka previla, gumb na desni je končna točka preliva.

## Vstavki

Brasero lahko uporabi različne vstavke za izvajanje različnih opravil. Obstaja več vstavkov med katerimi lahko izbirate.

Za ogled razpoložljivih vstavkov izberite Uredi Vstavki. Vstavki, ki jih lahko uporabite, so:

Vstavki

Ime vstavka | Opis
--- | ---
Mapa CD/DVD zapisovalnika | Omogoči Brasero za zapisovanje datotek shranjenih v `CD/DVD zapisovalnik` mape Nautilus.
Nadzorna vsota datoteke | Omogoči Brasero za preverjanje celovitosti datotek.
Prejemnik datotek | Omogoči Brasero za zapisovanje datotek, ki niso shranjene krajevno.
Nadzorna vsota odtisa | Omogoči Brasero za izvedbo preverjanja celovitosti diskov potem ko so bili zapisani. Omogoči tudi zapisovanje majhne datoteke, ki vsebuje MD5 vsoto vseh datotek na disku.
Izravnavanje | Omogoči Brasero za nastavljanje enotnih zvočnih ravni med skladbami.

Za omogočenje ali onemogočenje vstavka izberite izbirno polje poleg imena vstavka v stolpcu Omogočeno.

Z vstavkoma Nadzorna vsota datoteke in Nadzorna vsota odtisa lahko izberete kateri algoritem uporabiti:

1. Izberite enega od dveh vstavkov in kliknite na Nastavi.

2. Iz spustnega seznama Razpršitveni algoritem za uporabo izberite algoritem, ki ga želite uporabiti. Mogoče vrednosti so:

   - MD5

   - SHA1

   - SHA256

Za uporabo nekaterih vstavkov naštetih tukaj je morda potrebno na vaš sistem namestiti nadaljnje programe. Za več podrobnosti si oglejte oglejte sistemsko dokumentacijo svojega operacijskega sistema.

Brasero
brasero zapiši zapisovanje CD-jev ali DVD-jev